stanford-oval/wikipedia huggingface dataset:
Shōta Iizuka

| Mitalit | Mitalit | Mitalit |  |
| --- | --- | --- | --- |
|  Iizuka Rio de Janeiron olympialaisissa 2016.  |  Iizuka Rio de Janeiron olympialaisissa 2016.  |  Iizuka Rio de Janeiron olympialaisissa 2016.  |  |
Maa:  Japani
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Rio 2016 | 4 × 100 m |  |
| MM-kilpailut  | MM-kilpailut  | MM-kilpailut  |  |
|  Pronssia | Lontoo 2017 | 4 × 100 m |  |
| Aasian kisat  | Aasian kisat  | Aasian kisat  |  |
|  Kultaa | Incheon 2014 | 4 × 400 m |  |
|  Hopeaa | Incheon 2014 | 4 × 100 m |  |
|  Pronssia | Jakarta 2018 | 4 × 400 m |  |
Shōta Iizuka (jap. 飯塚 翔太, s. 25. kesäkuuta 1991 Omaezaki, Shizuokan prefektuuri, Japani) on japanilainen pikajuoksija, viestijuoksun olympiamitalisti.
Iizuka voitti Monctonin alle 20-vuotiaiden MM-kilpailuissa 2010 kultaa 200 metrin juoksussa ajalla 20,67. Ensimmäisissä aikuisten arvokilpailuissaan, Aasian-mestaruuskilpailuissa 2011 hän oli samalla matkalla neljäs. Lontoon olympialaisissa 2012 hän karsiutui 200 metrin alkuerissä ja kuului neljänneksi sijoittuneeseen Japanin joukkueeseen 4 × 100 metrin viestissä.
Iizuka saavutti Kazanin universiadeissa 2013 hopeaa pikaviestissä ja pronssia 200 metrillä. Moskovan MM-kilpailuissa 2013 hän karsiutui 200 metrin välierissä ja oli kuudes 4 × 100 metrin viestissä. Saman vuoden Itä-Aasian kisoissa hän sai kultaa pikaviestissä ja hopeaa 200 metrillä. Incheonin Aasian kisoissa 2014 hän saavutti kultaa 4 × 400 metrin ja hopeaa 4 × 100 metrin viestissä sekä oli neljäs 200 metrillä.
Iizuka juoksi toisen osuuden Japanin 4 × 100 metrin viestijoukkueessa, joka saavutti olympiahopeaa Rio de Janeirossa 2016 Aasian ennätysajalla 37,60. Samojen kilpailujen 200 metrillä hän karsiutui alkuerissä. Lontoon MM-kilpailuissa 2017 hän juoksi toisen osuuden pronssia saaneessa Japanin pikaviestijoukkueessa. 200 metrillä hän karsiutui välierissä. Jakartan Aasian kisoissa 2018 hän sai pronssia 4 × 400 metrin viestissä ja oli kuudes 200 metrillä. Vuodelle 2021 siirretyissä Tokion olympialaisissa hän karsiutui 200 metrin alkuerässä ja Eugenen MM-kilpailuissa 2022 ja Budapestin MM-kilpailuissa 2023 saman matkan välierissä.
Iizuka on voittanut Japanin-mestaruuden 200 metrillä 2013, 2016, 2018 ja 2020.
Henkilökohtaiset ennätykset

| 0 | 1 | 2 | 3 |
| --- | --- | --- | --- |
| 100 m | 10,08 | Fuse | 4. kesäkuuta 2017 |
| 200 m | 20,11 | Nagoya | 26. kesäkuuta 2016 |
Sensomotorinen kuntoutus

Sensomotoriseen kuntoutukseen kuuluu muun muassa ADT-kuulonmuokkausta, jossa potilas kuuntelee taajuusmuokattua musiikkia.
Sensomotorinen kuntoutus on hoitomenetelmä, jonka tarkoituksena on korjata yliaktiivisesti tai epätarkoituksenmukaisesti toimivia aisteja. Sensomotorinen kuntoutus yhdistelee useita ennestään tunnettuja menetelmiä, kuten kuulonmuokkaushoitoa (ADT), tasapainoelimen kuntoutusta, näkökyvyn tutkimista ja visuaalisen hahmottamisen kuntoutusta sekä refleksijärjestelmän ja niin sanottujen primitiivirefleksien tutkimusta ja kuntoutusta.
Näiden menetelmien pyrkimyksenä on hoitaa lukivaikeutta ja muita oppimisvaikeuksia, dysfasiaa, autismia, levottomuutta ja motorisia ongelmia. Audiologian ja neuropsykologian asiantuntijoiden mukaan menetelmällä ei ole tieteellistä pohjaa.
Sensitisaatio

Sensitisaatio eli herkistyminen on eläimillä päinvastainen ilmiö tottumiselle. Se voi tapahtua eläimelle, mikäli se äkkinäisesti altistetaan stressaavalle tai muutoin epämukavalle asialle. Sensitisoituneen eläimen reaktio pelottavaa asiaa kohtaan voimistuu entisestään, mikäli se uudestaan altistetaan sille.
Tutkijat ovat osoittaneet, että herkistyminen johtuu hermosolujen ja -ratojen muutoksista, joita tapahtuu kun hermot ovat toistuvasti kohdanneet ärsykkeen.
Setenil de las Bodegas

| Setenil de las Bodegas |
| --- | --- |

 lippu:  vaakuna
 Setenil de las Bodegas
 Koordinaatit: 36°51′45″N, 5°10′53″W 
Valtio:  Espanja
Itsehallintoalue:  Andalusia
Maakunta:  Cádiz
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  82,15 km²
Väkiluku (2015):  2 845
 
 http://www.setenildelasbodegas.es/ 
Infobox OKVirheellinen NIMI-arvo: 
Setenil de las Bodegas on kylä Andalusiassa Espanjassa. Nimi juontaa alueen aiemmin kukoistavista viinitehtaista (bodega). Setenil de las Bodegasin väkiluku on noin 2800 (vuonna 2015).
Setenil de las Bodegas tunnetaan erityisesti kallionkielekkeiden alle rakennetuista taloista ja kaduista. Ihmisasutusta on kylässä ollut ainakin 1100-luvulta alkaen. Alueen luolia on käytetty mitä ilmeisimmin jo esihistoriallisena aikana.
Setenil de las Bodegas on yksi niistä 19 kylästä, jotka muodostavat Valkoisten kylien reitin (esp. Ruta de los pueblos blancos).
Kuvia

Iglesia de Nuestra Señora de Encarnación
Aiheesta muualla

Kuvia tai muita tiedostoja aiheesta Setenil de las Bodegas Wikimedia Commonsissa
Sierra Leonen mutavyöryt 2017

| Sierra Leonen mutavyöryt |
| --- | --- |
 mutavöyry Freetownissa 14. elokuuta 2017
Päivämäärä:  14. elokuuta 2017
Tapahtumapaikka:  Läntinen alue, Sierra Leone
Syy:  Rankkasateiden aiheuttamat maanvyöryt, tulvat
Kuolleita:  yli 1 000 (arvio 27.8.2017), joista yli 500 löydetty (tilanne 31.8.2017)
Kadonneita:  810 (tilanne 31.8.2017)
Vuoden 2017 Sierra Leonen mutavyöryt tapahtuivat aamuyöllä maanantaina 14. elokuuta 2017. Useita päiviä kestäneet rankkasateet olivat aiheuttaneet tulvia Sierra Leonen pääkaupungin Freetownin ympäristössä, ja 14. päivän aamuyönä vuorenrinne Freetownin suurkaupunkialueeseen kuuluvassa Regentissä sortui sateiden vaikutuksesta, jolloin kaupunkialueelle vyöryi suuri määrä vetistä maa-ainesta ja sadat talot tuhoutuivat.
Maanvyörymän syynä eivät ole vain runsaat sateet vaan myös ihmisen toiminta. Maastoa on muokattu aiempaa alttiimmaksi vyöryille ja metsää hakattu, kun asutus on laajentunut vuoren rinteille.
Mutavyöryjen on vahvistettu aiheuttaneen ainakin 499 ihmisen kuoleman, ja sadat olivat 19. elokuuta yhä kateissa. Kuolleista yli 150 oli lapsia. Mutavyöryjen vuoksi yli 20 000 ihmistä ovat joutuneet jättämään tai menettäneet kotinsa.
Luonnonkatastrofin seurauksena oli elokuun 31. päivän tiedon mukaan vahvistettu kuolleeksi jo yli 500 ihmistä. Lisäksi 810 henkeä oli virallisten lukujen mukaan yhä kateissa. Uhriluvun arvioitiin nousevan vielä merkittävästi, joskin osan kadonneista uskottiin sisältyneen tunnistamattomaksi jääneiden kuolleiden joukkoon. Tässä vaiheessa yli  5 900 ihmisen, joista yli 960 oli lapsia ja yli 390 raskaana olevaa tai vauvaa hoitavaa naista, raportoitiin tarvitsevan välitöntä apua ja suojaa kodin tuhouduttua luonnonmullistuksessa tai muusta vastaavasta syystä.  Paikallishallinnon 27. elokuuta esittämän arvion mukaan luonnonmullistuksessa menehtyi yli 1 000 henkeä.
Aiheesta muualla

Preliminary landslide inventory of Freetown, Sierra Leone (18 August 2017) (Brittish Geology Surveyn alustava maanvyöryn inventointi Freetown, Sierra Leone 18.8.2017. Kuvatiedosto pdf-muodossa 22,51 MB, kuva-aineistona GeoEye-1 -satelliittikuva 15.8.2017, 50 cm resoluutiolla.)  18.8.2017. UN OCHA:n ReliefWeb-ohjelma, reliefweb.int. Viitattu 20.8.2017. (englanniksi)
Seututie 929

Seututie 929 alkaa Tervolan kunnasta, hieman valtatien 4 Tervolan risteyksen pohjoispuolelta, kulkien länteen päin Varejoen, Sihtuunan, Mellakosken ja Lohijärven kautta päättyen seututiehen 932 eli Raanujärventiehen. Tie risteää myös seututien 930 eli Muurolantien kanssa Mellakosken kylässä. Tie on valaisematon lukuun ottamatta lyhyitä yksittäisiä pätkiä kylien kohdalla. Tie on päällystetty koko matkalta ja suurimmalta osin melko hyväkuntoinen.
Nopeusrajoitus on pääosin 100 km/h, mutta kylien kohdalla 80 km/h. Liikennemäärät ovat vähäiset.
Tie muodostaa yhdessä seututien 930 kanssa vaihtoehtoisen reitin Tervolasta Ylitorniolle, ollen vain kaksisataa metriä pidempi, mutta paljon vähäliikenteisempi kuin seututien 927 kautta, sillä sieltä ajettaessa reitti kulkee pitkän matkaa valtatietä 21 pitkin.
Sivarama Swami

Sivarama Swami
Peter Letai eli Śivarā‎ma Swami (s. 30. maaliskuuta 1949 Budapest, Unkari) on Krishna-liikkeessä (ISKCON) toimiva guru. Hän on ollut sannyasin-munkki vuodesta 1979 ja kuulunut Krishna-liikkeen hallintoelimeen (GBC) vuodesta 1986. Hän on työskennellyt useissa maissa; hän on toiminut esimerkiksi Unkarin Krishna-liikkeen johtajana ja Britannian kansallisena kirtan-johtajana.
Sivarama Swami on kirjoittanut useita teoksia gaudiya-vaishnavismista ja pitänyt kursseja Bhaktivedanta Manorissa. Diwalin aikaan lokakuussa 2009 hänet palkittiin muun muassa humanitaarisesta työstään Unkarin tasavallan kultaisella ansioristillä, valtion toiseksi korkeimmalla tunnustuksella.
Sivarama Swami muutti perheineen Kanadaan Unkarin kansannousun jaloista vuonna 1956. Hän tutustui Srila Prabhupadaan tämän kirjoitusten kautta ensi kertaa 1970 ja sai tältä initiaation 1973.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sivarama Swami
Seututie 928

Seututie 928 on 1,9 km:n mittainen yhdysväylä, joka yhdistää valtatien 4 seututiehen 926 Tervolan kunnassa. Tiellä on kaksi risteystä. Kemijoen länsipuolelta lähtee tie nro. 9291 eli Paakkolantie kohti etelää ja paikallistie Hastinkankaan asutusalueelle pohjoiseen. Joen itäpuolella on risteys Tervolan kuntakeskukseen kohti pohjoista ja Palonperälle etelän suuntaan. Tie on valaistu ja päällystetty koko matkalta, mutta nelostien puoleisesta päästä se on kehnossa kunnossa.
Tiellä sijaitsee Kemijoen ylittävä silta, joka on 494 metriä pitkä, ollen suomen kymmenenneksi pisin. Silta on valmistunut korvaamaan paikalla ollutta lossia vuonna 1975 ja oli merkittävä liikenteellinen parannus Tervolalle.
Nopeusrajoitus on 60 kilometriä tunnissa, lukuun ottamatta lyhyttä pätkää kuntakeskuksen risteyksestä seututien risteykseen, jossa se on 40 kilometriä tunnissa. Liikennemäärät ovat melko vähäiset.
Sepulquarta

| Sepulquarta Sepultura |
| --- | --- | --- |

Livealbumin tiedot
 Julkaistu: 13. elokuuta 2021
 Levy-yhtiö: Nuclear Blast
Sepulturan muut julkaisut
| Quadra 2020 | Sepulquarta 2021 |   |
Sepulquarta on metalliyhtye Sepulturan studioalbumi. Se julkaistiin 13. elokuuta 2021 levymerkillä Nuclear Blast. Albumin kannen on suunnitellut Eduardo Recife.
Kappaleet

Territory – 4.50 (feat. David Ellefson)
Cut-Throat – 2.44 (feat. Scott Ian)
Sepulnation – 4.20 (feat. Danko Jones)
Inner Self – 5.10 (feat. Phil Rind)
Hatred Aside – 4.03 (feat. Angélica Burns, Mayara Puertas & Fernanda Lira)
Mask – 4.41 (feat. Devin Townsend)
Fear, Pain, Chaos, Suffering – 3.44 (feat. Emmily Barreto)
Vandals Nest – 2.56 (feat. Alex Skolnick)
Slave New World – 2.55 (feat. Matthew K. Heafy)
Ratamahatta – 4.12 (feat. Joao Barone & Charles Gavin)
Apes Of God – 3.16 (feat. Rob Cavestany)
Phantom Self – 5.27 (feat. Mark Holcomb)
Slaves Of Pain – 4.06 (feat. Fred Leclercq & Marcello Pompeu)
Kaiowas – 4.14 (feat. Rafael Bittencourt)
Orgasmatron – 4.18 (feat. Phil Campbell)
Arvostelut

Inferno:
Kaaoszine: 7+/10
Soundi:
Aiheesta muualla

Sepulquarta Discogsissa. (englanniksi)
Albumi Sepulquarta Encyclopaedia Metallum -sivustolla (englanniksi)
Sepultura
| --- | --- |
Studioalbumit:   Morbid Visions  Schizophrenia  Beneath the Remains  Arise  Chaos A.D.  Roots  Against  Nation  Roorback  Dante XXI  A-Lex  Kairos  The Mediator Between Head and Hands Must Be the Heart  Machine Messiah  Quadra 
Kokoelmat:   The Best of Sepultura 
Livealbumit:   Under a Pale Grey Sky  Live in São Paulo  Metal Veins – Alive in Rock in Rio  Sepulquarta 
EP:t:   Bestial Devastation  Revolusongs
Soranos

Soranos (m.kreik. Σωρανός, Sōranos) tai Soranus (lat.) voi viitata seuraaviin:
Soranos Efesoslainen (1. vuosisata/100-luku jaa.), lääkäri
Soranos Koslainen (n. 200/100-luku eaa.), lääkäri
Soranos Malloslainen (n. 300/200-luku eaa.), lääkäri
Soranus, sabiinien alamaailman jumala
Quintus Marcius Barea Soranus, vuoden 34 konsuli
Quintus Marcius Barea Soranus, vuoden 52 konsuli, edellisen poika
Quintus Valerius Soranus (n. 140/130–82 eaa.), kirjailija ja kansantribuuni
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Soranos”, voi hakea sivunnimihaulla, laajalla sivunnimihaulla tai tekstihaulla.
Soranî

| Sorani |
| --- | --- |
 Kirjoitettua sorania
Oma nimi:  سۆرانی
Muu nimi:  keskikurdi
Tiedot
Alue:  Kurdistan
Virallinen kieli:   Irak
Puhujia:  noin 8 milj.
ISO 639-3:  ckb
 Ohje 
Puhuttua sorania
Soranî (kurdiksi سۆرانی‎, myös keskikurdi) on kurdin kielen murre, jota puhutaan Etelä- ja Itä-Kurdistanissa. Kurdin kielessä on kaksi päämurretta, joista toinen on kurmancî (kurmandži). Nämä murteet eroavat puhuttuna toisistaan vähän, mutta kirjoitettuna paljon, koska kurmancîa kirjoitetaan latinalaisilla aakkosilla ja soranîa arabialaisilla aakkosilla.
Soranîlla on virallisen kielen asema (muodossa "kurdi") Irakissa arabian rinnalla.
Satyajit Ray

| Satyajit Ray |
| --- | --- |
 Satyajit Ray vuonna 1981.
Henkilötiedot
Syntynyt: 2. toukokuuta 1921 Kalkutta, Brittiläinen Intia
Kuollut: 23. huhtikuuta 1992 (70 vuotta) Kalkutta, Länsi-Bengali, Intia
Puoliso:  Bijoya Ray  (vih. 1949; k. 1992)
Lapset:  Sandip Ray
Ohjaaja
Aktiivisena:  1950–1992
Aiheesta muualla
www.satyajitray.org
IMDb 
Elonet
Satyajit Ray (bengaliksi সত্যজিৎ রায [ˈʃɔtːodʒit ˈrai̯], 2. toukokuuta 1921 Kalkutta – 23. huhtikuuta 1992 Kalkutta) oli intialainen elokuvaohjaaja, jota pidetään yhtenä 1900-luvun merkittävimmistä auteur-elokuvaohjaajista. Hänen elokuvansa ovat bengalinkielisiä.
Elämä ja ura

Rayn isä Sukhumar Ray oli tunnettu bengalilainen kirjailija ja kirjapainon omistaja. Hän jäi isättömäksi jo viisivuotiaana. Äiti halusi pojastaan taiteilijan ja kustansi tämän alan koulutukseen. Opinnot jäivät kuitenkin kesken, ja Ray hakeutui vuonna 1943 työhön brittien omistamaan D. J. Keymer -mainostoimistoon.
Vuonna 1950 Ray tapasi Jean Renoirin, kun tämä filmasi Intiassa, ja tutustui Vittorio de Sican klassikkoon Polkupyörävaras. Nämä vaikuttivat hänen tyyliinsä suuresti. Rayn humanismia innoitti Rabindranath Tagore.
Rayn elokuvadebyytti Tien laulu (Pather Panchali,  1955) voitti yksitoista kansainvälistä palkintoa. Se palkittiin muun muassa Cannesin elokuvajuhlilla. Elokuvalla oli suuri merkitys bengalilaiselle ja intialaiselle elokuvalle. Se muodosti ensimmäisen osan ohjaajan tuotannon keskeisestä Apu-trilogiasta, jonka kaksi muuta elokuvaa olivat  Voittamaton (Aparajito, 1956) ja Apun maailma (Apur Sansar, 1959). Trilogia sai runsaasti mainetta ulkomailla. Filmeissä on selvästi tyylillisiä vaikutteita italialaisesta neorealismista.
Rayn myöhemmät elokuvat ovat entistä runollisempia. Tunnetuimpia niistä ovat Musiikkihuone (Jalsaghar, 1958), Yksinäinen nainen  (Charulata, 1964) ja Goobyn ja Bagdan seikkailut (Goopy Gyne, Bagha Byne, 1968). Vuodesta 1961 alkaen Ray sävelsi elokuviensa musiikin. Häntä pidetään Intian tunnetuimpana elokuvaohjaajana.
Ray vastaanotti monia tärkeitä elokuva-alan palkintoja urallaan. Vuonna 1992, jo maatessaan sairaalavuoteella, hän sai Oscar-palkinnon elämäntyöstään.
Valikoitu filmografia

Tien laulu (Pather Panchali, 1955)
Voittamaton (Aparajito, 1956)
Apun maailma (Apur Sansar, 1959)
Jumalatar (Devi, 1960)
Yksinäinen nainen (Charulata, 1964)
Päiviä ja öitä metsässä (Aranyer Din Ratri, 1970)
Kaukainen jyrinä (Ashani Sanket, 1973)
Shakinpelaajat (Shatranj Ke Khilari, 1977)
Aiheesta muualla

Wikimedia Commonsissa on kuvia tai muita tiedostoja aiheesta .
Satyajit Ray Elonetissä.
Satyajit Ray Internet Movie Databasessa. (englanniksi)
Nykänen, Joonas: Kolme tekstiä kolmesta Satyajit Rayn elokuvasta. Laajakuva 27.11.2015.
Seututie 925

Seututie 925 eli Veitsiluodontie on Kemin kaupungin alueella kulkeva seututie. Kolme kilometriä pitkä tie johtaa valtatieltä 4 Hepolan pohjoispuolitse ja Rytikarin lävitse Stora Enson Veitsiluodon paperitehtaalle. Paperitehtaalta tie jatkuu 1,8 kilometriä pitkänä yhdystienä Ajoksentielle eli seututielle 920 numerolla yhdystie 9201, josta ei kuitenkaan saa ajaa läpi ilman kulkulupaa, koska tie on paperitehtaan omistuksessa ja kulkee tehdasalueen läpi. Tien pituus on viisi kilometriä. Nopeusrajoitus on pääosin 60 kilometriä tunnissa paitsi Rytikarin kohdalla 50 kilometriä tunnissa ja tehtaan alueella 30 kilometriä tunnissa. Tiellä on usein puutavaraliikennettä. Kemin ohikulkutien parantamisen yhteydessä valtatien 4 liittymä rakennetaan eritasoliittymäksi vuonna 2009. Tie on valaistu ja valtatien 4 risteyksestä Rytikarin taajamaan johtavalla pätkällä valaistus on moottoritien rakennustyömaan yhteydessä uusittu kokonaan.
Liittymät seututiellä 925, paperitehtaan yksityistiellä sekä yhdystiellä 9201
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
 :   Seututie (1+1)
|  |  |  | Veitsiluodon th | Eteläntie | Kemi Oulu;   alkaa |
|  |   |   | Huoltoaseman th | (piha) | Neste |
|  |   |  | Hepolan eritasoliittymä (pohjoinen ramppiliittymä) |       Perämerentie | Kemi |
|  |   |  | Hepolan eritasoliittymä (eteläinen ramppiliittymä) |       Perämerentie | Oulu |
|  |   |   | Pikku-Berliini | Marjamäentie |  |
|  |   |   | Ruonan th | Ruonantie | Ruona |
|  |   |   | Hepolan th | Hepolantie | Hepola |
|  |  |   | Rytikarin silta ja tiepenger |  |  |
|  |   |  | Rytikari | Kaartotie | Paavonkari |
|  |   |  | Rytikari | Rytikatu |  |
|  |   |   | Paperitehtaan vanha portti | kääntöpaikka |   päättyy |
 :   Yhdystie (1+1)
|  |   |   | Paperitehtaan vanha portti | kääntöpaikka |   alkaa |
|  |   |   | Veitsiluodon satama |  |  |
|  |   |  | Paperitehtaan portti |  |  |
|  |   |   |  | Keskustie |  |
|  |   |  |  | Satamatie |  |
|  |  |  |  |  |   kääntyy |
|  |   |  | Paperitehtaan pääportti |  |  |
|  |   |   |  |  | Stora Enso pysäköintialue |
|  |  |   | Rivinsalmen silta |  |  |
|  |  |  | Paperitehtaan th |   Ajoksentie | Ajos   Kemi;   päättyy |
Sergio Rico

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sergio Rico González
Syntymäaika: 1. syyskuuta 1993 (ikä 31)
Syntymäpaikka: Sevilla, Espanja
Pelipaikka: maalivahti
Pituus: 194 senttimetriä
Seura
Seura: Paris Saint-Germain
Pelinumero: 16
Junioriseurat
2006–2011: Sevilla
Seurat
| Vuodet | Seura | O | (M) |
| 2011–2014 | Sevilla B | 36 | (0) |
| 2014– | Sevilla | 114 | (0) |
| 2018–2019 | → Fulham | 29 | (0) |
| 2019–2020 | → Paris Saint-Germain | 2 | (0) |
| 2020– | Paris Saint-Germain | 3 | (0) |
Maajoukkue
| 2016– | Espanja | 1 | (0) |
 Seurajoukkueuran tilastot kattavat vain kansalliset sarjat, päivitetty 11. joulukuuta 2020.  Maajoukkueuran tilastot päivitetty 11. joulukuuta 2020.
Sergio Rico González (s. 1. syyskuuta 1993 Sevilla, Espanja) on espanjalainen jalkapallomaalivahti. Hän edustaa ranskalaisseura 
Paris Saint-Germainia.
Seurajoukkueura

Rico on kotikaupunkinsa jalkapalloseura Sevilla Fútbol Clubin junioriakatemian kasvatti. Ensiesiintymisensä seuran reservijoukkueessa hän teki vuonna 2011. 1. heinäkuuta 2013 hän solmi kaksivuotisen sopimuksen seuran kanssa.
14. syyskuuta 2014 Rico teki ensiesiintymisensä seuran edustusjoukkueessa ottelussa Getafea vastaan, kun joukkueen molemmat maalivahdit Beto ja Mariano Barbosa olivat loukkaantuneina. Ottelu päättyi Sevillan 2–0-voittoon. Hän pelasi kauden aikana 21 Primera Divisiónin ottelua. Eurooppa-liigassa hän pelasi 11 ottelua mukaan lukien voitokas loppuottelu FK Dniproa vastaan.
Rico pelasi Sevillassa neljän kauden aikana kaikkiaan 114 Espanjan pääsarjaottelua, joissa hän päästi 150 maalia ja piti 38 ottelussa maalinsa koskemattomana. Mestarien liigassa hän pelasi karsintoineen 24 ottelua, joissa päästi 33 maalia ja piti vastustajan maaleitta yhdeksässä ottelussa.
Rico pelasi kauden 2018–2019 lainalla Englannin Valioliigan Fulhamissa. Pelaamissaan 29 liigaottelussa hän päästi 56 maalia ja pelasi viisi nollapeliä. Kauden 2019–2020 hän oli lainalla Ligue 1:n Paris Saint-Germainissa, jossa voitti kansallisen triplamestaruuden. Hän pelasi kaksi liigaottelua sekä Ranskan cupin ja liigacupin alkukierrosten otteluita. Mestarien liigassa hän pelasi kolmessa ottelussa päästämättä maaliakaan. Näihin kuuluivat puolivälierä Atalantaa ja välierä RB Leipzigia vastaan, jossa hän tosin tuli kentälle vasta 79. minuutilla. Tappiollisessa loppuottelussa hän oli vaihdossa.
Rico loukkaantui vakavasti toukokuussa 2023 hevosonnettomuudessa. Hän sai hevosen potkun niskan alueelle.
Maajoukkueura

Rico teki debyyttinsä Espanjan maajoukkueessa 1. kesäkuuta 2016 Etelä-Koreaa vastaan. Se on joulukuussa 2020 edelleen hänen ainoa maaottelunsa.
Aiheesta muualla

Sergio Ricon tilastot BDFutbol-sivustolla (englanniksi)
Paris Saint-Germain – Ligue 1
1 Navas |
2 Hakimi |
3 Kimpembe |
4 Ugarte |
5 Marquinhos |
7 K. Mbappé |
8 Fabián |
9 Ramos |
10 Dembélé |
11 Asensio |
15 Danilo |
17 Vitinha |
19 Lee |
21 Hernández |
23 Kolo Muani |
25 Mendes |
26 Mukiele |
27 Ndour |
28 Soler |
29 Barcola |
30 Letellier |
33 Zaïre-Emery |
37 Škriniar |
38 E. Mbappé |
44 Ekitike |
80 Tenas |
97 Kurzawa |
99 Donnarumma |
Valmentaja Luis Enrique
Espanjan joukkue – Jalkapallon EM-kilpailut 2016
1 Casillas |
2 Azpilicueta |
3 Piqué |
4 Bartra |
5 Busquets |
6 Iniesta |
7 Morata |
8 Koke |
9 Vázquez |
10 Fàbregas |
11 Pedro |
12 Bellerín |
13 De Gea |
14 Thiago |
15 Ramos |
16 Juanfran |
17 San José |
18 Alba |
19 Bruno |
20 Aduriz |
21 Silva |
22 Nolito |
23 Rico |
Valmentaja Del Bosque
Sissili

| Sissili |
| --- | --- |
 Provinssin sijainti Burkina Fasossa
Valtio:  Burkina Faso
Hallintoalue:  Centre-Ouest
Departementteja:  7
Hallinto:  
 – hallinnollinen keskus:  Léo
Pinta-ala:  7 136 km²
Väkiluku (2016):  281 200
Sissili on yksi Burkina Fason 45 provinssista. Se sijaitsee eteläisessä Burkina Fasossa Centre-Ouestin alueella. Sissilin pääkaupunki on Léo.
Vuonna 2016 provinssissa arvioidaan olevan 281 200 asukasta.
Aiheesta muualla

Kuvia tai muita tiedostoja aiheesta Sissili Wikimedia Commonsissa
Burkina Fason provinssit
Balé
Bam
Banwa
Bazèga
Bougouriba
Boulgou
Boulkiemdé
Comoé
Ganzourgou
Gnagna
Gourma
Houet
Ioba
Kadiogo
Kénédougou
Komondjari
Kompienga
Kossi
Koulpélogo
Kouritenga
Kourwéogo
Léraba
Loroum
Mouhoun
Nahouri
Namentenga
Nayala
Noumbiel
Oubritenga
Oudalan
Passoré
Poni
Sanguié
Sanmatenga
Séno
Sissili
Soum
Sourou
Tapoa
Tuy
Yagha
Yatenga
Ziro
Zondoma
Zoundwéogo
Sko-kielet

Sko-kielet on Uudella-Guinean pohjoisrannikolle sijoittuva kieliryhmä, joka kuuluu papuakieliin.
Kieliperheeseen kuuluu kymmenen kieltä:
I'saka
Skou-Serra-Piore-kielet
Barubukielet
Bauni
Bouni-bobe
Uni
Ydinskou-Serra-Piore-kielet
Skou
Vanimo
Wutung
Serrakielet
Puare
Rawo
Womo-sumararu
Skleroderma

Skleroderman aiheuttamia ihomuutoksia.
Skleroderma eli systeeminen skleroosi on yleistynyt sidekudossairaus. Se johtuu autoimmuunireaktiosta ja aiheuttaa sidekudoksen kovettumista ja kutistumista. Naisilla on suurempi sairastumisriski kuin miehillä, ja tyypillisin sairastumisikä on 30–50 vuotta.
Skleroderma aiheuttaa valkosormisuutta ja sormien turvotusta. Iho-oireita esiintyy erityisesti kasvoissa ja raajoissa, ja osalla potilaista on myös nivel- ja lihaskipua. Sairauteen saattaa liittyä komplikaatioina närästystä ja dysfagiaa ruokatorven jäykistymisen johdosta. Potilaalle saattaa myös kehittyä keuhkofibroosi tai sydämen vajaatoiminta. Kaikilla potilailla sisäelinhaittoja ei ilmene.
Siikajärvi (Juva)

| Siikajärvi |
| --- | --- |
Valtiot:  Suomi 
Paikkakunta:  Juva
Koordinaatit:  61°42′30″N, 28°04′30″E
Järvinumero:  04.122.1.031
Mittaustietoja
Pinnankorkeus:  79,4 m 
Rantaviiva:  26,36 km 
Pinta-ala:  2,33 km² 
Tilavuus:  0,0178 km³ 
Keskisyvyys:  7,6 m 
Suurin syvyys:  29,54 m 
 fiSiikajärvi 
Siikajärvi on moniosainen, niemimaiden pirstoma järvi Juvan eteläosassa Etelä-Savon maakunnassa. Sen pinta-ala on 2,3 neliökilometriä. Etäisyys Mikkelistä on 41 kilometriä itään.